

RĪGAS PIRMSSKOLAS IZGLĪTĪBAS IESTĀDE„ZVANIŅŠ” Imantas 18.līnija 5A, Rīgā, LV-1029, tālrunis 67848502,67848503,67848504, e-pasts rpiizvanins@riga.lv

# IEKŠĒJIE NOTEIKUMI

Rīgā

|  |  |
| --- | --- |
| 2021. gada 26.augustā\_ \_\_\_\_\_\_\_\_ | Nr.PIZV-21-1-nts |

|  |
| --- |
| **Izglītības procesa organizēšana, nodrošinot Covid-19 infekcijas izplatības ierobežošanu** |

Izdoti saskaņā ar Ministru kabineta 2020.gada 9.jūnija noteikumu Nr.360 “Epidemioloģiskās drošības pasākumi Covid-19 infekcijas izplatības ierobežošanai” 40.51. apakšpunktu

**I. Vispārīgie jautājumi**

1. Iekšējie noteikumi (turpmāk – Noteikumi) nosaka kārtību, kādā organizē izglītības procesu Rīgas pirmsskolas izglītības iestādē “Zvaniņš” (turpmāk – Iestāde), nodrošinot drošu izglītības procesu, lai mazinātu Iestādes darbiniekiem un izglītojamajiem risku inficēties ar Covid-19, īstenojot Ministru kabineta 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – MK noteikumi) noteiktos informēšanas, distances ievērošanas, higiēnas un personas veselības stāvokļa uzraudzības pamatprincipus, kā arī testēšanas organizēšanu.
2. Noteikumi ir saistoši Iestādes darbiniekiem.
3. Izglītojamo likumisko pārstāvju (turpmāk – Vecāki) un citu Iestādei nepiederošo personu uzturēšanos Iestādē nosaka Iestādes iekšējie noteikumi par kārtība, kādā izglītojamo vecāki un citas personas uzturas Iestādē.

**II. Izglītības procesa organizēšana**

1. Iestādes izglītības procesa īstenošanas veidu (modeli), saskaņojot ar Rīgas domes Izglītības, kultūras un sporta departamenta (turpmāk – Departaments) Izglītības pārvaldi, nosaka Iestādes vadītājs, izdodot rīkojumu.
2. Iestādes izglītības procesa īstenošanas veids (modelis) var tikt mainīts atbilstoši epidemioloģiskajai situācijai Iestādē vai valstī.
3. Izglītības process Iestādē tiek nodrošināts saskaņā ar Iestādes iekšējās kārtības noteikumiem, ciktāl tie nav pretrunā MK noteikumiem un Noteikumiem.
4. Izglītības process Iestādē tiek nodrošināts atbilstoši Iestādes vadītāja apstiprinātajam nodarbību plānam, kurā var tikt veiktas izmaiņas atbilstoši epidemioloģiskajai situācijai Iestādē, Rīgas pilsētā vai valstī.
5. Iestāde par izmaiņām nodarbību plānā nekavējoties informē Vecākus, nosūtot informāciju e-pastā vai citādi.

**III. Covid-19 infekcijas ierobežošanas pamatprincipu, piesardzības pasākumu ievērošana un nodrošināšana un testēšanas organizēšana**

1. Iestādes vadītājs, Covid-19 infekcijas izplatības novēršanas pamatprincipu ievērošanai Iestādē, ar rīkojumu nosaka atbildīgās personas par informēšanu, distancēšanas ievērošanu, higiēnas prasību nodrošināšanu un ievērošanu un izglītojamo un darbinieku veselības stāvokļa uzraudzību un ievērošanu, kā arī testēšanas organizēšanu.
2. Komunikācijas nodrošināšana notiek atbilstoši Iestādes vadītāja noteiktajai rīcības shēmai (pielikums) šādām mērķgrupām:
   1. Iestāde – Departaments;
   2. Iestādes vadītājs – darbinieki;
   3. Iestāde – Vecāki;
   4. Vecāki – Iestādes vadītājs.
3. Iestādes iekštelpās tiek izvietoti informatīvie plakāti un informatīvas norādes par Covid-19 piesardzības pasākumiem saskaņā ar MK noteikumos noteiktajām prasībām.
4. Iestādes vadītājs ar rīkojumu nosaka darbinieku ierašanās nosacījumus Iestādē, par distancēšanas nodrošināšanu koplietošanas telpās, par ēdināšanas organizēšanu, par interešu izglītības pulciņiem.
5. Distancēšanās un higiēnas prasību ievērošana tiek nodrošināta atbilstoši MK noteikumiem un Slimību profilakses un kontroles centra norādījumiem.
6. Darbinieku testēšana tiek veikta katru nedēļu atbilstoši Slimību profilakses un kontroles centra tīmekļvietnē publicētajam algoritmam:
   1. testa nodošanas diena – piektdienā, no plkst.8.00 līdz plkst.12.00;
   2. testa nodošana laboratorijas kurjeram – plkst.13.00.

**IV. Noslēguma jautājumi**

1. Noteikumi ir ievietojami Iestādes tīmekļvietnē www.zvanins.riga.lv un izvietojami Iestādes vestibilā.
2. Vecākiemuz grupas Whats-App un/vai e-pastu*,* tiek nosūtīta Iestādes vēstule ar informāciju, kur var iepazīties ar Noteikumiem.
3. Ja Iestādes rīcībā ir informācija, ka Vecāki ļaunprātīgi izmanto situāciju, maldina par bērna veselības stāvokli, slēpj informāciju par saskari ar Covid-19 kontaktpersonām vai inficēšanos ar Covid-19, Iestāde ziņo Departamentam un atbildīgajiem dienestiem, lai kopīgi risinātu situāciju.
4. Atzīt par spēku zaudējušiem Iestādes 2020.gada 21.augusta iekšējos noteikumus Nr.PIZV-20-2-nts “Rīgas pirmsskolas iestādes “Zvaniņš” darba organizācijas kārtība Covid-19 vīrusa izplatības ierobežošanai”.

|  |  |
| --- | --- |
| Vadītāja | S. Gimburževska |

Gimburževska 67848503

Pielikums

Rīgas pirmsskolas izglītības iestādes “Zvaniņš”iekšējiem noteikumiem “Izglītības procesa organizēšana, nodrošinot Covid-19 infekcijas izplatības ierobežošanu”

**Iestādes komunikācijas rīcības shēma**

1. Iestāde – Departaments
2. Iestādes vadītājs – darbinieki
3. Iestāde – Vecāki

1. Vecāki – Iestādes vadītājs